|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

20.05.2025 г.

**Клиентите на А1 с достъп до качествено новинарско съдържание като част от мобилния си план**

* *Новата услуга „Дневник“ се предлага без допълнително заплащане за потребителите, които разполагат със свободна Select позиция.*
* *Качественото съдържание се създава от редакционния екип на „Дневник“ и е на разположение на клиентите в текстов и аудиоформат.*
* *Клиентите на А1 разполагат с все по-богат избор от дигитални възможности като част от плана си.*

Новата услуга [„Дневник“](https://www.a1.bg/dnevnik) става част от богатото разнообразие от дигитални възможности, които абонатите на мобилни услуги на А1 могат да добавят като част от плана си. Тя осигурява достъп до подбрано и професионално поднесено новинарско съдържание, анализи, коментари и прогнози от редакционния екип на „Дневник“. Абонатите на мобилни услуги на А1 ще могат да избират дали да четат, или да слушат избрани статии в аудиоформат.

„Стремим се да улесняваме дигиталния начин на живот на клиентите, затова се грижим непрекъснато да обогатяваме възможностите, от които те могат да се възползват в една обща платформа. Във времена на пренасищане с информация и фалшиви новини, нуждата на хората от качествено новинарско съдържание нараства. Затова се радваме, че клиентите ни вече могат да разполагат с още повече възможности да се информират лесно, бързо и удобно, като част от мобилния си план. С добавянето на „Дневник“ A1 разширява полезните възможности за своите клиенти, като предлага не просто достъп до съдържание, а инструмент за ориентиране в информацията и вземане на информирани решения,“ **коментира Майя Раковска, директор „Продукти, услуги и роуминг“, A1 България.**

Клиентите на мобилни услуги от А1 с активен абонамент могат да се възползват от услугата, като влязат в профила си в dnevnik.bg. Освен достъп до съдържанието, те получават и специално създадени сутрешен, и седмичен бюлетин, както и възможност да разглеждат над 24 годишния архив на медията. Могат да споделят и до 5 статии месечно на хора без абонамент.

Потребителите, които активират достъпа до услугата, ще научават най-важното по разнообразни теми, насочени към различни възрасти и интереси, както и ще могат да четат статии с минимално рекламно съдържание.

Абонатите на мобилни услуги от А1 могат да добавят и активират достъп до „Дневник“ без допълнително заплащане през приложението Моят А1 на свободна Select позиция. В случай че всички позиции са заети, услугата може да се добави като самостоятелен абонамент срещу месечна такса от 14,90 лв.

А1 предоставя на клиентите разнообразие от допълнителни дигитални услуги, с които те могат да персонализират плана си според своите нужди и интереси. Сред тях е достъп до Storytel, Мах, Netflix, „Капитал“, „Мениджър“, Sky Showtime, VOYO и др. Клиентите могат да променят избора си веднъж месечно.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*